Zupiligu

Zupiligu (Zipiligu/Zuɣupindigu) nyɛla ti ni zaŋdi shɛli mali pindi ti zuɣuri. Zupiligu nyɛla ti ni lahi pindi shɛli daliri nima pam zuɣu, di puuni shɛŋa n-nyɛ tulim bee maasim zuɣu, zama dali kamani kpariyɛli ni, bee suuna niŋbu shee, bee chuɣu puhibu ni, adiini zuɣu bee ti maŋ maŋa taɣibu. Ʒiɛmana din garila puuni zipiligu daa nyɛla din wuhiri daadam zaashee biɛhigu puuni. Linjimanima tuma puuni, zipiligu nyɛla din wuhiri tingbani shɛli puuni a ni yina, luɣushɛli a ni tumda, zaashee bee a kpamli ni nyɛ shɛli nam zuliya/nabia ni bee tarim n-nyɛ a. Pirinsi gba mali la bɛ zipilisi ka di yi di ko ka che zupili shɛŋa bankpalim maa ni pinda, ka bɛ yi nya a ni lala zupiligu maa bɛ nyɛla ban yɛn che ka zaligu di a. Zupili shɛŋa taɣiri ti mi. Di shɛhiranima n-nyɛ zupili shɛŋa din taɣiri tam' mɛriba ni pukpariba ka chɛri tulim mini kpahi din lurina zuɣisaa, linjimanima gba pindi zupili' shɛŋa din taɣiri ba ka chɛri dansi bɛ zuɣiri polo, wuntaŋ' zupilisi gba taɣiri ti ka chɛri wuntaŋa di ti kpɛri ti nini ni bee ti bɔɣusapima, naɣikpara bee piɛkpara gba zupiligu taɣiri o mi ka chɛri wuntaŋa ni saa bubu, ka zupili shɛŋa mi che ka ti tiba kuli maha bom sahakam. Zupilishɛŋa nyɛla din pinda ka di nyɛla laɣingu bee zama shɛli zuɣu, kamani Mulifu mini Molifee Newly Enskined Chief In Dagbon Northern Ghana.jpg ni zupilisaba, ka bɛ tooi pindi li zama ni bee laɣingu shɛli puuni bee yɛltɔɣi' shɛli din kpɛma puuni. Tuma zupili' shɛŋa nyɛla din bi pindi yiriŋ naɣila ban be lala tuma maa puuni, kamani alikaale nima zupiligu, linjimanima zupiligu, afa nima zupili' shɛŋa nti pahi na' shɛba zupila.

 Zupiligu balibu 

 kpaankb'ga zupili
 Mulifu
 Molifee
 Naa yum ma (zupili Saba)

 Kundivihira 

Pubu:Lahabaya zaa